钦定古今图书集成/明伦汇编/交谊典/第073卷 > 《南还道中送赠刘谘议别》前人
## 钦定古今图书集成/明伦汇编/交谊典/第073卷 > 《南还道中送赠刘谘议别》前人

“一官从府役，五稔去京华。遽逐春流返，归帆得望家。
天末静波浪，日际敛烟霞。岸荠生寒叶，村梅落早花。
游鱼上急水，独鸟赴行楂。目想平陵柏，心忆青门瓜。
曲陌背通垣，长墟抵狭斜。善邻谈谷稼，故老述桑麻。
寝兴从闲逸，视听绝喧哗。夫君日高兴，为乐坐骄奢。
室堕倾城佩，门交接幰车。入塞长云雨，出国暂泥沙。”
握手分岐路，临川何怨嗟。